Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: a választott ellátás iránti igényt az Eb.tv. 62. §-a, családtámogatási ellátás választása esetén a családok támogatásáról szóló 1998. évi LXXXIV. törvény 35. §-a szerint illetékes szervhez kell benyújtani a folyósítás alatt álló ellátás
Paragraph Index: 165

11. § Az R. a következő 37/A. §-sal egészül ki: „37/A. § (1) A 3 százalékos mértékű egészségbiztosítási járulékfizetési kötelezettséggel járó jogviszony megszűnésekor a foglalkoztató a „Jövedelemigazolás az egészségbiztosítási ellátás megállapításához” elnevezésű nyomtatványon (a továbbiakban: Jövedelemigazolás) köteles igazolni a jogviszony megszűnését megelőző naptári év első napjától a jogviszony megszűnésének napjáig a biztosított egészségbiztosítási járulékalapot képező jövedelmét és azon időtartamok felsorolását, melyre a biztosítottnak jövedelme nem volt. A jövedelemigazolást két példányban kell kiállítani és az eredeti példányt a jogviszony megszűnésének napján a biztosított részére át kell adni, és az átadást az Igazolványra fel kell jegyezni.

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes